আজ বিকেলের দিকে হঠাত্‍ই আগুন লাগে বাইপাস সংলগ্ন মনোবিকাশ কেন্দ্রে। সোয়া চারটে নাগাদ  মনোবিকাশ কেন্দ্রের দোতলা থেকে কালো ধোঁয়া দেখতে পান লোকজন।  কিছুক্ষণের মধ্যেই স্পষ্ট হয়ে যায়, শর্ট সার্কিটের কারণে আগুন লেগেছে ল্যাবরেটরির এসিতে। সেখান থেকেই ছড়িয়ে পড়ে আগুন। কালো ধোঁয়ায় ঢেকে যায় চারপাশ। তবে প্রত্যক্ষদর্শীদের দাবি আগুন লাগে সাড়ে তিনটে নাগাদ।  
 ওয়েব ডেস্ক: আজ বিকেলের দিকে হঠাত্‍ই আগুন লাগে বাইপাস সংলগ্ন মনোবিকাশ কেন্দ্রে। সোয়া চারটে নাগাদ  মনোবিকাশ কেন্দ্রের দোতলা থেকে কালো ধোঁয়া দেখতে পান লোকজন।  কিছুক্ষণের মধ্যেই স্পষ্ট হয়ে যায়, শর্ট সার্কিটের কারণে আগুন লেগেছে ল্যাবরেটরির এসিতে। সেখান থেকেই ছড়িয়ে পড়ে আগুন। কালো ধোঁয়ায় ঢেকে যায় চারপাশ। তবে প্রত্যক্ষদর্শীদের দাবি আগুন লাগে সাড়ে তিনটে নাগাদ।   খবর পেয়ে ঘটনাস্থলে হাজির হয় দমকলের ১৫টি ইঞ্জিন। কিছুক্ষণের চেষ্টায় আগুন আয়ত্ত্বে আনেন দমকল কর্মীরা। কর্তৃপক্ষের দাবি, গরমের ছুটি থাকায় মনোবিকাশ কেন্দ্রের স্কুলে ছাত্র-ছাত্রীরা ছিল না। সেকারণে অনেকটাই বিপদ এড়ানো গিয়েছে। এসির মেনটেন্যান্সও নিয়মিত করা হত বলে দাবি করেছেন সংস্থার ডিরেক্টর। তবে সিআইএসএফ জওয়ানদের দাবি, ওই সময় ফিজিওথেরাপি সেন্টারে ছিল ১০জন শিশু। তাঁরাই ওই শিশুদের উদ্ধার করেন বলে দাবি জওয়ানদের। বিষয়টি কেন এড়িয়ে যাচ্ছেন মনোবিকাশ কেন্দ্রের কর্তৃপক্ষ,তা নিয়ে উঠছে প্রশ্ন।